Growth/Newsletters/19/bn

 গ্রোথ দলের উনবিংশ নিউজলেটারে আপনাকে স্বাগতম!

গ্রোথ দলের লক্ষ্য হল সফটওয়্যারজনিত পরিবর্তনের মাধ্যমে উইকিমিডিয়া প্রকল্পসমূহে নবাগতদের ধরে রাখতে সহায়তা করা।

কাঠামোবদ্ধ কাজ

 * "একটি লিঙ্ক যুক্ত করুন" দলের প্রথম কাঠামোবদ্ধ কাজ। এখানে মেশিন-লার্নিং ব্যবহার করে উইকিলিঙ্কের পরামর্শ দেয়া হয়, যা নবাগতদের জন্য একটি সহজ সম্পাদনার কাজ। ২০২১ সালের মে মাসে এটি চারটি উইকিপিডিয়াতে প্রযুক্ত হয়। পরবর্তীতে প্রাথমিক ফলাফল বিশ্লেষণ করে জুলাই মাসে এটা আরো আটটি উইকিপিডিয়াতে প্রযুক্ত হয়। এযাবৎ আমরা নবাগতদের উচ্চমাত্রার অংশগ্রহণ লক্ষ্য করেছি। যে সকল সম্প্রদায়ে এই বৈশিষ্ট্য চালু করা হয়েছে, তারা সার্বিক উন্নয়নের লক্ষ্যে মূল্যবান পরামর্শ দিয়েছে। আমরা এসকল মানোন্নয়ন নিয়ে কাজ করে আরো নতুন সম্প্রদায়ের কাছে এগুলো পৌঁছে দেব।
 * "একটি ছবি যুক্ত করুন" দলের দ্বিতীয় কাঠামোবদ্ধ কাজ, যা বর্তমানে মানোন্নয়ন পর্যায়ে আছে। এই সম্পাদনার কাজের মাধ্যমে চিত্রবিহীন উইকিপিডিয়া নিবন্ধে কমন্স থেকে ছবির পরামর্শ দেয়া হবে। আমরা বিভিন্ন সম্প্রদায়ের সাথে আলোচনা করেছি ও পরীক্ষণ চালিয়েছি। এরপরে আমরা প্রথম প্রোটোটাইপ তৈরির সিদ্ধান্ত নিয়েছি। আমরা প্রথমে কেবলমাত্র পাইলট উইকিপিডিয়াতে প্রয়োগ করব এবং নবাগতরা এই কাজে কীরকম দক্ষ তা পর্যালোচনা করব। প্রকল্প পাতায় প্রোটোটাইপের লিঙ্ক রয়েছে। আমরা প্রাথমিক সংস্করণ নির্মাণ ও পরীক্ষা চালানোর ক্ষেত্রে আমাদের এই পরিকল্পনা নিয়ে আপনার ভাবনা জানতে অত্যন্ত আগ্রহী। এই প্রোটোটাইপ ইতিমধ্যে ইংরেজি ও স্প্যানিশ উইকিপিডিয়ার নবাগতরা পরীক্ষা করেছে।

মেন্টরদের জন্য সংবাদ

 * মেন্টর ড্যাশবোর্ড বর্তমানে আমাদের পাইলট উইকিপিডিয়াসমূহে চালু আছে: আরবি, চেক, এবং বাংলা উইকিপিডিয়া। শীঘ্রই এটা আরো কিছু উইকিপিডিয়াতে পরীক্ষামূলক আকারে চালু হবে।
 * যেসকল উইকিতে মেন্টর ড্যাশবোর্ড চালু হয়েছে, সেখানে মেন্টরদের জন্য নতুন একটি ছাঁকনিও রয়েছে। মেন্টরগণ তাদের পরামর্শগ্রহীতাদের কার্যক্রম নজরতালিকা এবং সাম্প্রতিক পরিবর্তন থেকে দেখতে পাবেন। এর মাধ্যমে পরামর্শগ্রহীতাদের কাজে সহায়তা করা সম্ভব হবে। গোপনীয়তার কারণে, এই ছাঁকনি মেন্টর বাদে কেউ ব্যবহার করতে পারবেন না। এই ছাঁকনি দ্বারা মেন্টর কেবলমাত্র তার পরামর্শগ্রহীতাদের অবদান দেখতে পাবেন। এই ছাঁকনি মেন্টর হিসেবে নথিভুক্ত নয় এমন কেউ ব্যবহার করতে পারবেন না।

সম্প্রদায় কনফিগারেশন

 * সম্প্রদায়সমূহ বর্তমানে নিজস্ব উইকিতে গ্রোথ বৈশিষ্ট্যসমূহের ব্যবহার নিয়ন্ত্রণ করতে পারে। Special:EditGrowthConfig-এ সম্প্রদায়ের সদস্যগণ স্বেচ্ছাসেবক মেন্টরদের তালিকা যোগ, পরামর্শকৃত সম্পাদনায় ব্যবহৃত টেমপ্লেট পরিবর্তন, সাহায্য লিঙ্ক হালনাগাদ, প্রভৃতি কাজ করতে পারবেন। প্রশাসক এবং ইন্টারফেস প্রশাসকগণ এই বিশেষ পাতা সম্পাদনা করতে পারবেন।

স্কেলিং

 * আমরা আনন্দের সাথে জানাতে চাই যে সকল উইকিপিডিয়াতে বর্তমানে গ্রোথ বৈশিষ্ট্যসমূহ চালু আছে! আমরা সকল সম্প্রদায়ের সদস্যগণকে ধন্যবাদ জানাতে চাই যারা এই বৈশিষ্ট্য নির্মাণে এবং তাদের উইকিতে নিয়ে যেতে সহায়তা করেছেন। প্রযুক্তিক কারণে চীনা উইকিপিডিয়া (zh) এর বাইরে আছে।
 * যেসকল উইকিতে গ্রোথ বৈশিষ্ট্যসমূহ চালু আছে, তারা সকলেই এ/বি পরীক্ষণের অংশ। এর মাধ্যমে সকল নবাগত নতুন বৈশিষ্ট্য পাবেন না। বর্তমানে ২১টি ছোট আকারের উইকিতে এই বৈশিষ্ট্য সকল নবাগতের জন্য চালু আছে।
 * ইংরেজি উইকিপিডিয়াতে একটি পরীক্ষা চলছে: সকল নবাগতের মধ্যে ২৫% গ্রোথ বৈশিষ্ট্য পাবেন। এই পরীক্ষণের ফলাফল আমাদের জানাবে কীভাবে ঐ উইকিতে এগিয়ে যাওয়া উচিত।
 * বর্তমানে যেহেতু সকল উইকিপিডিয়াতে গ্রোথ বৈশিষ্ট্য চালু আছে, তাই গ্রোথ দল অন্যান্য প্রকল্পে সম্প্রসারণের কথা ভাবছে। কিছু উইকিসংকলন ব্যবহারকারী গ্রোথ বৈশিষ্ট্য পাওয়ার প্রতি আগ্রহ প্রকাশ করেছেন। বর্তমানে উইকিসংকলনে প্রয়োগ করার ব্যাপারে একটি আলোচনা চলছে।

সম্প্রদায়ের জন্য সংবাদ

 * আপনার কি গ্রোথ বৈশিষ্ট্য নিয়ে প্রশ্ন আছে? এই অনুবাদযোগ্য প্রাজিপ্র (FAQ) অংশে গ্রোথ দলের কাজ নিয়ে জিজ্ঞাসাকৃত সবচেয়ে সাধারণ প্রশ্নের উত্তর রয়েছে।
 * গ্রোথ বৈশিষ্ট্যসমূহ সাম্প্রতিককালে লাতিন আমেরিকার দাতাদের দ্বারা পরীক্ষিত হয়েছে, যার মাধ্যমে দাতারা সম্পাদনা করার সুযোগ পান। এখানে ফলাফল দেখতে পাবেন।
 * Interface translations are important for newcomers. Please help for your language, by translating or copyediting interface translations for the Growth features.
 * Help:GettingStarted was a feature developed in 2013, which directed newcomers to articles that needed editing. We recently removed this feature from all wikis, because it has been replaced by the Growth features.

 গ্রোথ দলের নিউজলেটার প্রস্তুত করেছে গ্রোথ দল এবং বার্তা রেখেছে বট • মতামত দিন • সাবস্ক্রাইব বা আনসাবস্ক্রাইব করুন।  